Astérix o Galo

Astérix o Galo (en ) é o primeiro volume da serie de banda deseñada Astérix, creada por René Goscinny (historia) e Albert Uderzo (ilustración). Prepublicado na revista Pilote no n°1 (29 de outubro de 1959) e no n°38 (14 de xullo de 1960) e publicado como álbum en outubro de 1961.Bernard de Choisy, Uderzo-Storix, Jean-Claude Lattès, 1991, p.154

Foi traducido ó galego por Eduardo Blanco Amor en 1977."El BNG reclama la traducción al gallego de los tebeos de Astérix", El País, 16 de agosto de 2007 ."40 anos de Astérix en galego", GCiencia, 5 de xaneiro de 2016."O novo de Astérix, en galego o 19 de outubro da man de Xerais" , Edicións Xerais, 13 de outubro de 2017. En 1996 publicouse de novo da man de Editorial Galaxia, con tradución de Antonio Pichel Lorenzo. En novembro de 2010 publicouse unha nova tradución de Valentín Arias, Xavier Senín e Isabel Soto pola Editorial Salvat.

 Sinopse 
Xa conquistada a Galia polos romanos, hai unha aldea que resiste grazas a que os seus habitantes empregan unha beberaxe máxica que lles dá unha forza sobrehumana. Ao saberen o segredo da resistencia, os lexionarios dun campamento achegado á aldea capturan o vello druída que prepara a apócema, e o guerreiro principal do poboado vai rescatar o ancián.

 Personaxes 
 Astérix – Guerreiro galo, heroe das aventuras.
 Obélix – Repartidor de menhires. Amigo de Astérix.
 Panorámix – Druída da aldea. Fabrica a apócema máxica.
 Abraracúrcix – xefe da tribo gala.
 Asurancetúrix – Bardo da aldea.
 Caius Bonus – Centurión romano a cargo do campamento en Petibónum.
 Marcus Sacapus - Segundo xefe romano, axudante de Caius Bonus.
 Calígula Minus - Lexionario romano que fai de espía na aldea gala.
 Xulio César – Emperador do Imperio Romano.

 Notas 

Categoría:Álbums de Astérix
Categoría:Obras literarias de 1961
Categoría:Obras literarias en francés
Categoría:Obras traducidas do francés ao galego